**ÅRSRAPPORT NMBU-BIL 2021**

# Innkalling til årsmøte

Innkalling til årsmøte i NMBU-BIL 2022

Styret innkaller herved til årsmøte i NMBU-BIL.

Årsmøtet avholdes **onsdag 2. mars kl 16:30** på **NMBU Campus Ås, Veterinærbygningen** (møterom HI1040 Fornix). **Det vil også bli mulighet for å delta via Teams** via denne lenken: <https://teams.microsoft.com/l/meetup-join/19%3ameeting_Mjk1NTFlNWQtM2M5Ny00OTk4LWExYWEtZTE3ZGI1OThlODdk%40thread.v2/0?context=%7b%22Tid%22%3a%22eec01f8e-737f-43e3-9ed5-f8a59913bd82%22%2c%22Oid%22%3a%2271bd00b2-99b5-4d57-9196-738bd1b036db%22%7d>

Saker som et medlem ønsker behandlet på årsmøtet må sendes styret **senest 16. februar** til [bil@nmbu.no](mailto:bil@nmbu.no).

Fullstendig sakliste med alle saksdokumenter vil bli gjort tilgjengelig for medlemmene senest én uke før årsmøtet på epost og på NMBU-BILs hjemmeside: <https://www.nmbu.no/ansatt/foreninger/nmbu-bil>

For å ha stemmerett og kunne velges til verv må man ha vært medlem av NMBU-BIL i minst én måned, fylle minst 15 år i det kalenderåret årsmøtet avholdes, og ha gjort opp sine økonomiske forpliktelser til NMBU-BIL. Alle medlemmer har uansett møterett, talerett og forslagsrett.

For mer informasjon om årsmøte samt regler om stemmerett, valgbarhet, forslagsrett mv., se idrettslagets lov § 5 til § 8. Ved spørsmål som gjelder årsmøtet, kan Silje Modahl Johanson kontaktes på [silje.modahl.johanson@nmbu.no](mailto:silje.modahl.johanson@nmbu.no) eller tlf 482 52 116.

Velkommen til årsmøte!

Med vennlig hilsen

Styret

Sakliste til årsmøte

**Sakliste til årsmøte i Bedriftsidrettslaget ved Norges miljø- og biovitenskapelige universitet (NMBU-BIL)**

**Tid: Onsdag 02.mars 2022 kl. 16:30**

**Sted: NMBU Campus Ås, Veterinærbygningen, møterom Fornix (1.etg Hippocampus, møterom HI1040) og på Teams**

1. Godkjenning av stemmeberettigede.
2. Godkjenning av innkalling, sakliste og forretningsorden.
3. Valg av ordstyrer, referent samt 2 medlemmer til å underskrive protokollen.
4. Behandle bedriftsidrettslagets årsberetning, herunder eventuelle gruppeårsmeldinger

*Forslag til vedtak: Årsberetning og gruppeårsmeldinger godkjennes.*

1. Behandle bedriftsidrettslagets regnskap i revidert stand.

*Forslag til vedtak: Regnskapet godkjennes.*

1. Behandle innkomne forslag og saker
   1. Endre lovnorm slik at tidligere ansatte kan bli medlem og slik at ektefeller-/samboere til medlemmer kan bli medlem selv om de har et bedriftsidrettslag ved sin arbeidsplass/studiested. (Revidert lovnorm med forslag til endringer finnes som vedlegg 1).

*Forslag til vedtak: Ny, revidert lovnorm for NMBU-BIL godkjennes.*

* 1. Sak innsendt av Silje Modahl Johanson: Vi trenger flere ildsjeler for å øke aktiviteten. Hvordan spre ordet?
  2. Sak innsendt av Kari Elise Moxnes: Etablere samarbeid mellom NMBU-BIL og Ås IL om turorientering, og gjerne andre spesifikke opplegg/aktiviteter som kan inspirerer NMBU-ansatte til utendørs Ås-liv.
  3. Sak innsendt av Kari Elise Moxnes: Etablere samarbeid mellom NMBU-BIL og Ås kommune (og Turistforeningen?) om bruk av Kinnsåsen (og kanskje også Rostadion?) og Breivoll (eks. leie av kanoer og kajakker, padlekurs).

1. Fastsette medlemskontingent og treningsavgift, eller gi fullmakt til å fastsette treningsavgifter.

*Forslag til vedtak: Medlemskontingent holdes uendret (200 kr). De ulike gruppeledere får fullmakt til å fastsette treningsavgifter for gruppens aktivitet.*

1. Vedta bedriftsidrettslagets budsjett.

*Forslag til vedtak: Budsjettet godkjennes.*

1. Behandle idrettslagets organisasjonsplan
2. Foreta valg:

Følgende er på valg i år:

- Leder (for 1 år, **Christer W. Johnsen** på valg)

- Styremedlem (for 2 år, **Karen W. Sanden** på valg)

- Styremedlem (for 2 år, **Ola Tjåland** på valg)

- Varamedlem (for 2 år, **Ruben E. Roos** på valg)

- Kontrollutvalg 2 medlemmer (for 1 år, **Sveinar Skjevdal** og **Puchu Niu** er på valg) og 1 varamedlem (for 1 år)

- Valgkomité (for 1 år)

Innholdsfortegnelse

[Innkalling til årsmøte 2](#_Toc96446219)

[Sakliste til årsmøte 3](#_Toc96446220)

[Styrets beretning 6](#_Toc96446221)

[Fakta om NMBU-BIL 7](#_Toc96446222)

[Gode grunner til å bli medlem i NMBU-BIL 8](#_Toc96446223)

[Rapporter fra gruppene og andre aktiviteter: 9](#_Toc96446224)

[Fotball 9](#_Toc96446225)

[Klatring 9](#_Toc96446226)

[Innebandy Ås 10](#_Toc96446227)

[Skyting 10](#_Toc96446228)

[Sykkel 10](#_Toc96446229)

[Pilates 10](#_Toc96446230)

[Volleyball 10](#_Toc96446231)

[Follotrimmen på NMBU 10](#_Toc96446232)

[Regnskap 2021 11](#_Toc96446233)

[Budsjett 2022 11](#_Toc96446234)

[Vedlegg 12](#_Toc96446235)

# Styrets beretning

2021 startet med en ny runde med strenge covid-19 restriksjoner som blant annet innebar stengte treningssentre og svært lite aktiviteter i regi av NMBU-BIL. Etter sommeren gjorde mindre restriksjoner det enklere for flere av gruppene å gjenoppta sine aktiviteter frem til ny nedstengning i desember.

Antall betalende medlemmer endte på 89 stk i 2021 (ned fra 115 stk i 2020). Dette skyldes for det meste nedgang i aktivitet på grunn av Covid-19, men også at treningsrommet på Adamstuen (som ofte har bidratt til 40-50 medlemmer årlig) ble stengt i løpet av høsten 2020 på grunn av den planlagte flytting av Veterinærhøgskolen til Ås.

Den store graden av nedstengning førte til en vanskelig oppstart av gruppenes aktiviteter, men ettersom det ble lettelser i restriksjonene så ble det også tilnærmet normal aktivitet i noen grupper; innebandy, fotball og klatring. I tillegg ble det blåst liv i Vollyballgruppa fra august 2021.

NMBU-BIL er også glad for å kunne bidra til at gjennomføringen av Follotrimmen på NMBU Campus Ås (utsatt fra mai til august), og løperne var strålende fornøyde da trimmen sammenfalt med fadderuka slik at det var unormalt mange ivrige tilskuere rundt løypa.

Det ble i 2021 avholdt ordinært årsmøte med påfølgende medlemsmøte på Campus Ås. Møtene ble avholdt i juni pga covid-19 restriksjoner som frarådet møtevirksomhet tidligere på året.

NMBU-BIL sin aktivitet finansieres gjennom en bevilgning fra NMBU og gjennom medlemskontingenten.

Veterinærhøgskolen og Veterinærinstituttet flyttet endelig til det nye Veterinærbygget på Campus Ås i løpet av vinteren og våren 2021 og alle BIL-aktiviteter er endelig samlet på ett campus.

Christer W. Johnsen Silje M. Johanson

(leder) (nestleder)

Vinay Nannuru Karen W. Sanden Ola Tjåland

(kasserer) (styremedlem) (styremedlem)

# Fakta om NMBU-BIL

NMBU-BIL er bedriftsidrettslaget ved Norges miljø- og biovitenskapelige universitet og de fleste tilstøtende institusjoner ved Campus Ås. Det er ingen formell avtale mellom NMBU-BIL og de andre Campus-instituttene, utenom NMBU. Alle ansatte og studenter på hel- eller deltid, samt ansattes ektefelle/samboer, barn over 16 år og pensjonister kan bli medlemmer.

2013 var BIL’ets siste år som UMB-BIL, da vi skiftet navn, og fra 2014 omfattet vi ansatte både ved Campus Adamstua og Campus Ås. Fra slutten av første semester 2021 ble alle deler av NMBU-BIL samlet på Campus Ås.

Aktiviteten er bred både på typiske lag/konkurranseidretter og mer mosjonspregede aktiviteter.

BIL består per i dag av 7 aktive grupper (se Tabell 1). Formålet med å kalle en aktivitet for en gruppe er at det er lettere å vise når en aktivitet trener/møtes slik at andre kan bli med. For fotballgruppa er det for eksempel viktig å være med i BIL fordi det er nødvendig for å kunne stille lag i seriespillet, mens for løpegruppa er det å vise ansatte ved Campus Ås at det finnes en gjeng som løper regelmessig og som gjerne tar med nye medlemmer (det viktigste). Det er også fullt mulig å være medlem i NMBU-BIL uten å tilhøre noen spesiell gruppe.

Medlemskapet koster kr 200 pr. kalenderår. Medlemskontingenten reduseres til 100 kr etter 1. juli og 50 kr etter 1. oktober. Innmelding skjer via NMBU-BILs hjemmeside: <https://www.nmbu.no/ansatt/foreninger/nmbu-bil/bli-medlem>

*Tabell 1. Oversikt over gruppene i BIL, med kontaktdata til leder og antall aktive medlemmer.*

|  |  |  |  |  |  |
| --- | --- | --- | --- | --- | --- |
| Aktivitet | Leder | Arb.sted | Tlf. | Epost | Antall aktive medlemmer |
| Fotball | Ola Tjåland | NMBU, KBM | 409 05 720 | olatheswift@gmail.com | 16 |
| Klatring | Silje Modahl Johanson | NMBU, ProdMed | 482 52 116 | silje.modahl.johanson@nmbu.no | 20 |
| Innebandy | Christer Wiggen Johnsen | NMBU, ProdMed | 992 23 539 | christerwiggen.johnsen@nmbu.no | 20 |
| Pilates | Christer Wiggen Johnsen | NMBU, ProdMed | 992 23 539 | christerwiggen.johnsen@nmbu.no | 0 |
| Sirkeltrening | *Gruppen er ikke aktiv, ta kontakt med* [*bil@nmbu.no*](mailto:bil@nmbu.no) *hvis du ønsker å bidra!* |  |  |  |  |
| Ski | *Gruppen er ikke aktiv, ta kontakt med* [*bil@nmbu.no*](mailto:bil@nmbu.no) *hvis du ønsker å bidra!* |  |  |  |  |
| Skyting | Peter Sekkelsten | Pensjonist | 959 61 399 | [selaurit@online.no](mailto:selaurit@online.no) | 0 |
| Sykling | Olav F. Kraugerud | NMBU, SHF | 416 17 337 | olav.kraugerud@nmbu.no | 0 |
| Volleyball | Pawel Suliga | NMBU | 486 73 075 | pawel.suliga@nmbu.no | 7 |
| Badminton | *Gruppen er ikke aktiv, ta kontakt med* [*bil@nmbu.no*](mailto:bil@nmbu.no) *hvis du ønsker å bidra!* |  |  |  |  |
| Løping | *Gruppen er ikke aktiv, ta kontakt med* [*bil@nmbu.no*](mailto:bil@nmbu.no) *hvis du ønsker å bidra!* |  |  |  |  |

*Tabell 2. Styremedlemmer 2021-2022*.

|  |  |  |  |  |  |  |
| --- | --- | --- | --- | --- | --- | --- |
| Navn | Sted | Tlf. priv | Tlf.jobb | e-post | Rolle | Valgt til |
| Christer Wiggen Johnsen | NMBU, PRODMED | 992 23 539 | 413 71 987 | christerwiggen.johnsen@nmbu.no | Leder | 2022 |
| Silje Modahl Johanson | NMBU, PRODMED | 482 52 116 | 413 73 962 | silje.modahl.johanson@nmbu.no | Nestleder | 2023 |
| Vinay Nannuru | NMBU,  IPV | 409 61 483 |  | vinay.nannuru@nmbu.no | Kasserer, fra august 2021 | 2023 |
| Torgeir  Pedersen | NMBU, REALTEK | 915 10 455 | 672 31 510 | torgeir.pedersen@nmbu.no | Kasserer, frem til august 2021 | 2021 |
| Karen W. Sanden | Nofima | 951 32 795 | 649 70 308 | karen.wahlstrom.sanden@nofima.no | Medlem | 2022 |
| Ola Tjåland | NMBU, KBM | 409 05 720 | 672 32 595 | olatheswift@gmail.com | Medlem | 2022 |
| Ruben Erik Roos | NMBU, INA | 955 29 084 |  | ruben.erik.roos@nmbu.no | Vara | 2022 |
| Juan Jose Jimenez Martinez | NMBU, KBM | 915 26 130 |  | juan.jose.jimenez.martinez@nmbu.no | Vara | 2023 |

# Gode grunner til å bli medlem i NMBU-BIL

* Du får delta på NMBU-BILs treninger. Treningene er også sosiale møtesteder der du får anledning til å knytte kontakter på tvers av arbeidsplass på Ås.
* Du får 25% rabatt på klippekort på Klatreverket i Oslo, Oslo Klatresenter og EIKA sportssenter kjøpt via NMBU-BIL.
* Du er forsikret under treninger og kamper.
* Du bidrar til å gi oss tyngde i forhandlinger om treningstider på Eika Sportssenter
* Du får dekket 75% av startkontingenter til arrangement som er innenfor aktivitetsområdet til NMBU-BIL! Se utdypende forklaring på våre internettsider.

# Rapporter fra gruppene og andre aktiviteter:

## Fotball

**Fakta**

Antall offisielle treninger/samlinger: Ca. 30 treninger innendørs og ca. 20 utendørs i normal-år. Antall treninger i 2021 var 19. Hvorav 12 av disse var innendørs.

Antall deltagere per trening: Alt fra 6-12. Miks av ansatte, studenter og bekjente.

**Sesongen 2021**

Aktiviteten som ble utøvd i gruppa i 2021 var i hovedsak en blokk med innetreninger fra september til desember 2021. Vi startet veldig smått sommeren 2021, da utendørs, men på grunn av oppgradering av Storebrand måtte vi finne alternative treningsområder. Først ble gresslette ved jernbanestasjonen brukt, men etter hvert ble også den stengt pga rehabilitering. Vi hadde noen få samlinger på Ås stadion i påvente av innendørssesongen som startet høsten 2021. Alt i alt har det vært et utfordrende år for fotballgruppa, der både covid-19 og mangel på fasiliteter har satt en stopper for aktiviteten vår.

**Veien videre**

* Få gang på fotballen igjen, med regelmessige samlinger en gang i uka.
* Vi gleder oss også til å kunne ta i bruk de nye utefasilitetene ved Eika Sportssenter når våren kommer.
* Prøve å nå ut til flere ansatte, spesielt veterinærene som kanskje ikke er klar over tilbudet vi har.

## Klatring

Klatregruppa ble opprettet høsten 2017 som et treningstilbud for alle medlemmer av NMBU-BIL.

Antall aktive deltagere: ca. 20

**Aktivitet i 2021:**

Covid-19 rammet alle gruppas aktiviteter hardt i løpet av første semester 2021, da klatresentrene var stengt eller hadde svært begrenset kapasitet over lengre perioder. Det var heller ikke ønskelig å oppfordre til felles klatreøkter, da det var vanskelig å opprettholde godt smittevern, og det ble derfor kun gjennomført noen få felles økter i mai og juni. Fra august var det endelig mindre restriksjoner og det ble arrangert ukentlige klatreøkter på EIKA Sportssenter i tiden for ansatt-trening på onsdager (fra kl 15:00). I november ble det også arrangert to topptaukurs på Oslo Klatresenter for gruppas og NMBU-BILs medlemmer.

I likhet med foregående år tilbyr NMBU-BIL 25% avslag på Klippekort på Klatreverket/Bulderverket (25-klipp) og Oslo Klatresenter (10- og 25-klipp) til alle medlemmer av NMBU-BIL når disse bestilles via idrettslaget (på e-post [bil@nmbu.no](mailto:bil@nmbu.no)).

## Innebandy Ås

Innebandygruppa har halltid i Eika Sportssenter mandager kl 15-16 og den samme gjengen spiller også i ansatt-treningen på onsdager mellom kl 15 og 16. I 2021 ble det spilt sporadisk mellom nedstengningene pga corona, både før og etter sommeren.

Antall aktive deltakere i 2021: Ca 20

## Skyting

Vi er kun 6 skyttere som fortsatt er med i serien. Deltar i 10 serierunder hvor 10. runde er Follomesterskapet.

På grunn av pandemien har det ikke vært noen aktivitet i skyttergruppa siden mars 2020. Vi startet friskt opp med 1. serierunde 22. oktober 2020 og etter det var det stopp. Ingen aktivitet resten av året og våren 2021.

Verv i Skytterutvalget sone Follo: Styremedlemmer Terje Lykkeslet, Britt Sekkelsten, May Helene Aalberg og May-Lise Eriksen.

Oppmann luftgeværskyting NMBU-BIL Peter Sekkelsten.

## Sykkel

Vi, Karen Sanden (Nofima) og Olav Fjeld Kraugerud (NMBU) jobber primært med tiltak som legger til rette for og stimulerer til sykling ved Campus og for de ansatte. I praksis er dette Sykle-til-jobben-kampanjen, og noen, gjerne 3-4, dager med gratis sykkelservice.

NMBU-BIL hadde i 2021 ingen fellesaktiviteter i Sykkelgruppa. De vanlig sykkelservicedagene ble gjennomført uten oss.

## Pilates

På grunn av covid-19 ble det ikke arrangert pilateskurs i 2021.

## Volleyball

Volleyballgruppa ble gjenopprettet fra august 2021 og trener i den store hallen på EIKA Sportssenter hver torsdag kl 15:30 til 16:30. Det er varierende oppmøte på treningene, men vanligvis er det 3-4 spillere som møter til hver torsdag. Medlemmene i gruppa er glade for at NMBU-BIL nå har et tilbud for de som ønsker å spille volleyball, de ønsker å utvide gruppen i fremtiden og kanskje etablere et offisielt volleyball team.

## Follotrimmen på NMBU

Follotrimmen ble arrangert på NMBU den 18. august 2021. Løpskarusellen arrangeres av Oslo og Akershus Bedriftsidrettskrets (tidligere Akershus Bedriftsidrettskrets), men NMBU-BIL har aktiv deltakelse i planlegging og gjennomføring av løpet på NMBU. Løpet på NMBU i 2021 var det første løpet i løpskarusellen som ble arrangert med felles start (maksimalt 200 deltakere). I tillegg foregikk løpet i midten av fadderuka på NMBU og deltakerne var storfornøyd med mange heiende tilskuere langs hele løypa.

# Regnskap 2021

NMBU-BILs regnskap for 2021 finnes som vedlegg 2.

Regnskapet vil bli revidert innen årsmøtet 2. mars og revisors beretning vil bli gjort tilgjengelig på årsmøtet og legges ved den signerte protokollen etter møtet.

# Budsjett 2022

|  |  |
| --- | --- |
| **Budsjettforslag NMBU-BIL 2022** | |
|  |  |
| **Inntekter** |  |
| Medlemskontingent (200 kr x 100) | 20 000 |
| Tilskudd NMBU for 2021 | 80 000 |
| Follotrimmen (støtte fra ABIK) | 2000 |
| Renteinntekter | 0 |
|  |  |
| *Sum inntekter* | *102 000* |
| **Kostnader** |  |
| Pilateskurs | 48 800 |
| Klatrekort | 8 000 |
| Klatregruppa | 10 000 |
| Fotball | 25 000 |
| Skyting | 7 250 |
| Sykkel | 5 500 |
| Innebandy | 17 200 |
| Volleyball | 25 500 |
| Individuell deltakerrefusjon | 1 000 |
| Administrasjon | 15 000 |
| Forsikring | 9 000 |
| Gebyr og rentekostnader | 4 000 |
| Til styrets disposisjon | 10 000 |
| Sum kostnader | 186 250 |
| **Resultatbudsjett 2022** | **-84 250** |
| Bankinnskudd per 01.01.2022 | 250 816 |
| Debitorer per 01.01.2022 | 0 |
| **Budsjett eiendeler per 31.12.2022** | 166 566 |

# Vedlegg

Vedlegg 1: Revidert lovnorm med endringsforslag markert i gult. Se fil ‘Vedlegg 1 NMBU-BIL\_Lovnorm\_revidert\_2022’.

Vedlegg 2. Regnskap NMBU-BIL for 2021. Se fil ‘Vedlegg 2 Regnskap NMBU-BIL 2021’.